РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-121/21

Датум: 15. јун 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19), члана 16. став 1. Закона о систему јавних служби („Службени гласник Републике Српске“, број: 68/07 ,109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17) и члана 43. став 2. Статута Јавне установе „Музеј Семберије“ Бијељина број: 381/2015 од 14.12.2015. године, Скупштина Града Бијељина на наставку 5. сједнице одржаном дана 15. јуна 2021. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ЧЛАНОВА УПРАВНОГ ОДБОРА**

**ЈАВНЕ УСТАНОВЕ МУЗЕЈ СЕМБЕРИЈЕ БИЈЕЉИНА**

1. Сара Пајић и Млађан Зарић из Бијељине, разрјешавају се дужности члана Управног одбора Јавне установе „Музеј Семберије“ Бијељина, због истека мандата.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе именује и разрјешава оснивач, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач. Чланом 43. став 2. Статута Јавне установе „Музеј Семберије“ Бијељина број: 381/2015 од 14.12.2015. године је прописано да мандат чланова Управног одбора траје четири године, с тим што чланови могу бити разријешени и прије истека мандата у случајевима прописаним Законом, Одлуком о оснивању и овим Статутом.

Имајући у виду чињеницу да су Сара Пајић и Млађан Зарић именовани за чланове Управног одбора Јавне установе „Музеј Семберије“ Бијељина рјешењем Скупштине града Бијељина у претходном сазиву број 01-111-185/17 од 18.05.2017.године, да мандат члана Управног одбора Јавне установе „Музеј Семберије“ Бијељина траје четири године, те да је истекао временски период од четири године на који су именовани, одлучено је као у диспозитиву.

2.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-122/21

Датум: 15. јун 2021. године

На основу члана члана 39. став 2. тачка 33. Закона о локалној самоуправи („Службени гласинк Републике Српске“, број: 97/16 и 36/19), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на наставку 5. сједнице одржаном дана 15. јуна 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ЧЛАНОВА УПРАВНОГ**

**ОДБОРА ЈАВНЕ УСТАНОВЕ МУЗЕЈ СЕМБЕРИЈЕ БИЈЕЉИНА**

1. Сара Пајић и Бранка Стевановић, из Бијељине именују се за вршиоце дужности члана Управног одбора Јавне установе „Музеј Семберије“ Бијељина.

2. Именовани ће функцију из тачке 1. овог Рјешења обављати до окончања поступка избора и коначног именовања чланова Управног одбора Јавне установе „Музеј Семберије“ Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

2.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |