РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-118/21

Датум: 15. јун 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19), члана 18. став 2. и 3a. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), а након разматрања Извјештаја Комисије за избор директора Јавне установе Дјечији вртић „Чика Јова Змај“ Бијељина, Скупштина Града Бијељина на наставку 5. сједнице одржаном дана 15. јуна 2021. године, донијела је

**Р Ј Е Ш Е Њ Е**

**О ИМЕНОВАЊУ ДИРЕКТОРА ЈАВНЕ УСТАНОВЕ ДЈЕЧИЈИ ВРТИЋ**

**„ЧИКА ЈОВА ЗМАЈ“ БИЈЕЉИНА**

1. Ђорђе Лазић из Бијељине именује се за директора Јавне установе Дјечији вртић „Чика Јова Змај“ Бијељина.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је ставом 3а. истог члана прописано да директора установе чији је оснивач или суоснивач јединица локалне самоуправе именује скупштина општине, односно скупштина града. Одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано је да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

На сједници одржаној дана 28.04.2021. године Скупштина града Бијељина расписала је Јавни конкурс за попуну упражњеног мјеста директора Јавне установе Дјечији вртић „Чика Јова Змај“ Бијељина број 01-022-101/21 од 28.04.2021. године, те донијела Рјешење о именовању комисије за избор директора Јавне установе Дјечији вртић „Чика Јова Змај“ Бијељина број 01-022-/21 од 28.04.2021. године. Након проведене процедуре која је подразумјевала прегледање свих пријава које су стигле у прописаном року, обављање интервјуа са свим кандидатима који су ушли у ужи избор, комисија је сачинила извјештај дана 07.06.2021. године у којем је предложено да се за директора Јавне установе Дјечији вртић „Чика Јова Змај“ Бијељина именује Ђорђе Лазић и исти доставила Скупштини града Бијељина.

2.

Након проведеног поступка јавног гласања утврђено је да је приједлог да се за директора Јавне установе Дјечији вртић „Чика Јова Змај“ Бијељина именује Ђорђе Лазић добио већину гласова од укупног броја одборника у Скупштини Града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Ђорђе Лазић |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Александар Ђурђевић, с.р. |
|  |  |  |