На основу члана 39. став 2. тачка 21. Закона о локалној самоуправи („Службени гласник Републике Српске“, број: 97/16 и 36/19), члана 39. став 2. тачка 24. Статута Града Бијељина („Службени гласник Града Бијељина“, број: 9/17), а у вези са Закључком Скупштине Града Бијељина број: 01-013-4-10/21 од 28.04.2021. године, Скупштина Града Бијељина на наставку 5. сједнице одржаном дана 15. јуна 2021. године, донијела је

**Р Ј Е Ш Е Њ Е**

**О ОБРАЗОВАЊУ ПОВРЕМЕНОГ РАДНОГ ТИЈЕЛА ОДБОРА ЗА РЕВИТАЛИЗАЦИЈУ ЈУ БАЊА „ДВОРОВИ“ ДВОРОВИ**

I

Образује се повремено радно тијело - Одбор за ревитализацију ЈУ Бања „Дворови“ Дворови (у даљем тексту: Одбор).

II

У Одбор се именују:

1. Александар Ђурђевић - предсједник одбора
2. Младен Петровић- члан
3. Бобан Јовичевић - члан
4. Милорад Зекић - члан
5. Младен Арсеновић - члан

III

Задатак Одбора је да предложи мјере за ревитализацију ЈУ Бања „Дворови“ Дворови.

IV

Одбор најмање једном годишње подноси Скупштини Града Бијељина извјештај о свом раду са приједлогом мјерa за ревитализацију ЈУ Бања „Дворови“ Дворови.

V

За секретара Одбора, именује се Мишо Полетан, службеник у Градској управи Града Бијељина. Секретар Одбора ће обављати административне послове за Одбор и нема право гласа у Одбору.

VI

Мандат Одбора траје до краја мандата Скупштине Града Бијељина која га је образовала.

2.

VII

Ово Рјешење ступа на снагу даном доношења, а објавиће се у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-158 /21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 15. јун 2021. године |  |  |
|  |  | Александар Ђурђевић, с.р. |
|  |  |  |