РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-123/21

Датум: 15. јун 2021. године

На основу члана члана 39. став 2. тачка 21. Закона о локалној самоуправи („Службени гласник Републике Српске”, број: 97/16 и 36/19), члана 55. став 3. тачка 1., и члана 56. став 1. и 2., а у вези са чланом 49. став 2. Закона о службеницима и намјештеницима у органима јединице локалне самоуправе („Службени гласник Републике Српске”, број: 97/16) и члана 39. став 2. тачка 24) Статута Града Бијељина („Службени гласник Града Бијељина“, број: 9/17), Скупштина Града Бијељина на наставку 5. сједнице одржаном дана 15. јуна 2021. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ НАЧЕЛНИКА ОДЈЕЉЕЊА ЗА ПОЉОПРИВРЕДУ ГРАДСКЕ УПРАВЕ ГРАДА БИЈЕЉИНА**

1. Стеван Тривковић, магистар пољопривредних наука из Бијељине, разрјешава се дужности вршиоца дужности начелника Одјељења за пољопривреду Градске управе Града Бијељина, због истека периода од 90 дана од дана именовања на дужност.

2. Именовани се разрјешава дужности вршиоца дужности начелника Одјељења за пољопривреду Градске управе Града Бијељина са даном 15.06.2021. године.

3. Ово Рјешење ступа на снагу даном доношења, а објавиће се у „Службеном гласнику Града Бијељина“

О б р а з л о ж е њ е

Чланом 39. став 2. тачка 21. Закона о локалној самоуправи („Службени гласинк Републике Српске“, број: 97/16 и 36/19) прописано је да Скупштина бира и разрјешава предсједника скупштине, потпредсједника скупштине, замјеника градоначелника, односно начелника општине и чланове сталних и повремених радних тијела скупштине, именује и разрјешава секретара скупштине и начелника одјељења, односно службе и врши избор, именовања и разрјешења на другим позицијама у складу са законом, док је одредбом члана 39. став 2. тачка 24) Статута Града Бијељина („Службени гласник Града Бијељина“, број: 9/17) прописано да у оквиру свог дјелокруга, Скупштина Града бира и разрјешава предсједника Скупштине Града, потпредсједника Скупштине Града, замјеника Градоначелника и чланове сталних и повремених радних тијела Скупштине Града, именује и разрјешава секретара Скупштине Градаи начелника одјељења односно службе и врши избор, именовања и разрјешења на другим позицијама у складу са законом.

Чланом 55. став 3. тачка 1. закона Закона о службеницима и намјештеницима у органима јединице локалне самоуправе („Службени гласник Републике Српске”, број: 97/16) прописано је да скупштина разрјешава дужности начелника одјељења или службе у случају истека времена на које је именован. Чланом 56. став 1. истог закона прописано је да се разрјешење службеника са руководећег радног мјеста утврђује рјешењем које доноси

2.

скупштина у року од 15 дана од дана наступања разлога за разрјешење са руководећег радног мјеста, док је ставом 2. истог члана прописано да рјешење садржи разлоге за разрјешење са руководећег радног мјеста и датум разрјешења. Чланом 49. став 2. истог закона прописано је да су руководећа радна мјеста, у смислу тог закона, радна мјеста секретара скупштине и и начелника одјељења или службе градске, односно општинске управе.

Скупштина Града Бијељина, на првој сједници одржаној дана 25.01.2021. године донијела је Рјешење о именовању Стевана Тривковића за вршиоца дужности начелника Одјељења за пољопривреду у Градској управи Града Бијељина број 01-111-54/21 на основу члана 39. став 2. тачка 21. Закона о локалној самоуправи („Службени гласник Републике Српске“, број: 97/16 и 36/19), члана 55. став 4. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) и члана 39. став 2. тачка 24. Статута Града Бијељина („Службени гласник Града Бијељина“, број: 9/17). Имајући у виду чињеницу да је Стеван Тривковић именован дана 25.01.2021. године, те да је истекао рок од 90 дана на који је Стеван Тривковић именован, а који је прописан одредбом члана 55. став 4. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16), то је примјеном одредби члана 55. став 3. тачка 1., и члана 56. став 1. и 2. Закона о службеницима и намјештеницима у органима јединице локалне самоуправе („Службени гласник Републике Српске”, број: 97/16), одлучено као у диспозитиву.

ПОУКА О ПРАВНОМ ЛИЈЕКУ:

Против овог Рјешења може се изјавити жалба Одбору за жалбе Града Бијељина у року од 15 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Стеван Тривковић |  |  |
| 1. Архива |  | Александар Ђурђевић, с.р. |
|  |  |  |