РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-109/21

Датум: 15. јун 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19), члана 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на наставку 5. сједнице одржаном дана 15. јуна 2021. године,

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ДИРЕКТОРА**

**ЈАВНОГ ИНФОРМАТИВНОГ И ИЗДАВАЧКОГ ПРЕДУЗЕЋА**

**„СЕМБЕРИЈА И МАЈЕВИЦА“ БИЈЕЉИНА**

1. Зоран Зекановић, из Бијељине, разрјешава се дужности вршиоца дужности директора Јавног информативног и издавачког предузећа „Семберија и Мајевица“ Бијељина, због истека периода од 2 мјесеца од дана именовања на дужност.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 18. став 2. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града, у оквиру свог дјелокруга, именује и разрјешава директора и управни одбор установе чији је Град оснивач или суоснивач.

Скупштина Града Бијељина на 2. сједници одржаној дана 03.03.2021. године донијела је Рјешење о именовању Зорана Зекановића за вршиоца дужности директора Јавног информативног и издавачког предузећа „Семберија и Мајевица“ Бијељина број 01-111-59/21. Основ за доношење рјешења број 01-111-59/21 био је члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03).

Имајући у виду чињеницу да је Зоран Зекановић именован за вршиоца дужности директора дана 03.03.2021. године, да у међувремену није објављен Јавни конкурс за избор директора Јавног информативног и издавачког предузећа „Семберија и Мајевица“ Бијељина, те да је истекао рок од 2 мјесеца на који је именован (члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03)), у складу са горе наведеним одредбама, одлучено је као у диспозитиву.

2.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Зоран Зекановић |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-110/21

Датум: 15. јун 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на наставку 5. сједнице одржаној дана 15. јуна 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА ЈАВНОГ ИНФОРМАТИВНОГ И ИЗДАВАЧКОГ ПРЕДУЗЕЋА**

**„СЕМБЕРИЈА И МАЈЕВИЦА“ БИЈЕЉИНА**

1. Зоран Зекановић из Бијељине, именује се за вршиоца дужности директора Јавног информативног и издавачког предузећа „Семберија и Мајевица“ Бијељина.

2. Именована ће функцију из тачке 1. овог Рјешења обављати до окончања поступка избора и коначног именовања директора Јавног информативног и издавачког предузећа „Семберија и Мајевица“ Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16 и 36/19) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Именованом |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Александар Ђурђевић, с.р. |

На основу члана 8. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36) Статута Града Бијељина („Службени гласник Града Бијељина“, број: 9/17) Скупштина Града Бијељина на наставку 5. сједнице одржаној дана 15. јуна 2021. године, расписала је

**Ј А В Н И К О Н К У Р С**

**ЗА ПОПУНУ УПРАЖЊЕНОГ МЈЕСТА**

**I ДИРЕКТОР ЈИП “СЕМБЕРИЈА И МАЈЕВИЦА“ БИЈЕЉИНА**

**II ОПИС ПОСЛОВА**

Директор представља и заступа предузеће без ограничења, организује и руководи радом предузећа, предлаже акте које доноси Управни одбор, извршава одлуке Управног одбора и предузима мјере за њихово спровођење, стара се и одговара за законитост рада и коришћење и располагање имовином предузећа, обавља и друге послове утврђене Законом и Статутом.

**III М А Н Д А Т**

Директор из тачке I именује се на период од 4 (четири) године.

**IV С Т А Т У С**

Уговором о међусобним правима и обавезама који директор закључује са Управним одбором утврђује се радно-правни статус, плата и друга примања директора по основу радa.

**V ОПШТИ УСЛОВИ ЗА КАНДИДАТЕ СУ:**

• Да су држављани БиХ – Републике Српске,

• Да су старији од 18 година,

• Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,

• Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом.

• Да нису осуђивани за кривична дјела која их чине неподобним за вршење дужности.

**VI ПОСЕБНИ УСЛОВИ И КРИТЕРИЈИ ЗА КАНДИДАТЕ**

• висока стручна спрема (VII степен)

•потребно стручно знање из дјелатности којом се бави правни субјект

• најмање пет година радног искуства у струци

• посједовање руководних и оранизационих способности

• доказани резултати и успјеси у обављању ранијих послова

• програм рада

**VII СУКОБ ИНТЕРЕСА**

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске („Службени гласник Републике Српске“, број: 41/03), Законом о спречавању сукоба интереса у органима власти Републике Српске („Службени гласник Републике Српске“, број: 73/08), Законом о локалној самоуправи („Службени гласник Републике Српске“, број: 97/16 и 36/19) и другим законима.

Кандидати не могу бити лица која су на функцији у политичкој странци.

2.

**VIII ПОТРЕБНА ДОКУМЕНТА**

Уз пријаву кандидати достављају доказе о испуњавању општих и посебних услова, у оригиналу или овјереној копији:

- биографију о кретању у служби, увјерење о држављанству (да није старије од три мјесеца), извод из матичне књиге рођених, својеручно потписане и овјерене изјаве о испуњавању услова из одјељка V тачка 3., 4. и 5. конкурса, својеручно потписану и овјерену изјаву о испуњавању услова из одјељка VII конкурса, диплому, доказ о траженом радном искуству у струци (потврда/увјерење) и Програм рада.

Изабрани кандидат је дужан доставити увјерење да није осуђиван (да није старије од три мјесеца) у року од седам дана од дана обавјештења о избору.

Са свим кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.

**IX РОК ЗА ПОДНОШЕЊЕ ПРИЈАВА**

Рок за подношење пријава је 14 дана од дана објављивања конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „Комисија за избор“.

**X ОБЈАВЉИВАЊЕ**

Јавни конкурс ће се објавити у „Службеном гласнику Републике Српске“ и дневном листу ''Независне новине''.

Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-111/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 15. јун 2021. године |  |  |
|  |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-112/21

Датум: 15. јун 2021. године

На основу члана 9. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на наставку 5. сједнице одржаном дана 15. јуна 2021. године, донијела је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР ДИРЕКТОРА**

**ЈИП “СЕМБЕРИЈА И МАЈЕВИЦА“ БИЈЕЉИНА**

I

У Комисију за избор директора ЈИП „Семберија и Мајевица“ Бијељина, именују се :

1. Љубиша Станишић, предсједник

2. Самер Ел Цхекх, члан

3. Бранка Ђелмо, члан

4. Тривко Стевић, члан

5. Ђорђе Глишић, члан

II

Задатак Комисије за избор је да у складу са Законом о министарским, владиним и другим именовањима у Републици Српској („Службени гласник Републике Српске“, број: 41/03 ) прегледа све пријаве које стигну у прописаном року, по потреби прибави додатне информације о кандидатима, обави интервју са свим кандидатима који су ушли у ужи избор и након тога достави Извјештај о свом раду Скупштини града на разматрање и доношење акта за коначно именовање.

III

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
| 1. Именованим |  | СКУПШТИНЕ ГРАДА БИЈЕЉИНА |
| 1. Архива |  |  |
|  |  | Александар Ђурђевић, с.р. |
|  |  |  |